Jongste brandstofpryse aangekondigArgieffoto Motoriste kan ŉ effense verligting te wagte wees wanneer die jongste brandstofpryse volgende week in werking tree. Die departement van energie het Saterdag aangekondig dat die prys van 93- en 95-oktaan-petrol met 25c per liter sal verminder, terwyl alle grade van diesel met 23c per liter sal verminder. Die prys van paraffien sal met 22c per liter daal, terwyl die gas 77c per kilogram minder sal kos. Volgens die departement kan die daling in brandstofpryse toegeskryf word aan die rand wat teen die Amerikaanse dollar versterk het met ŉ gemiddeld van R13,25 teenoor die dollar vir die oorsigtydperk. Die gemiddelde internasionale prys van petrol, diesel en paraffien het ook in die oorsigtydperk gedaal in vergelyking met die vorige tydperk. Die nuwe pryse sal Woensdag 7 Junie in werking tree.